Imtella' Marzu 6, 2021 Jumejn bogħod minn Jum il-Mara, 'Sibtek' tal-lum sa jlaqqa' lill-pubbliku ma' għadd ta' nisa li f'waranofsinhar ikkaratterizzat minn bosta logħob, divertiment, mużika u rebħ ta' rigali se jaqsmu l-esperjenzi tagħhom fil-beraħ. Fost il-mistiedna tal-lum, Marcelle Abela se titkellem fuq il-kundizzjoni ta' binha. Imbagħad, Mariella Mizzi se tgħid kelmtejn fuq il-figura tal-mara u Miriam Gatt Bezzina se taqsam mal-pubbliku xi ħsibijiet marbuta mal-karriera tagħha. Illum ukoll, Stephanie Camilleri se titkellem fuq trawma li ġarrbet u Charlene Shead se tiftaħ qalbha fuq it-trobbija diffiċli li kellha. 'Sibtek' jixxandar illum fis-1.15pm fuq TVM.